ประกาศสำนักนายกรัฐมนตรี เรื่อง พระราชทานพระบรมราชานุญาตให้ใช้ตราประจำชาดสำหรับศาลเยาวชนและครอบครัว และแผนกคดีเยาวชนและครอบครัวในศาลจังหวัด
ประกาศสำนักนายกรัฐมนตรี
ประกาศสำนักนายกรัฐมนตรี
เรื่อง
พระราชทานพระบรมราชานุญาตให้ใช้ตราประจำชาด
สำหรับศาลเยาวชนและครอบครัว
และแผนกคดีเยาวชนและครอบครัวในศาลจังหวัด[๑]
 

ทรงพระกรุณาโปรดเกล้าฯ พระราชทานพระบรมราชานุญาตให้กระทรวงยุติธรรมใช้ตราประจำชาดสำหรับศาลเยาวชนและครอบครัว
และแผนกคดีเยาวชนและครอบครัวในศาลจังหวัด โดยมีลักษณะเป็นดวงตรารูปกลม
ขนาดเส้นผ่าศูนย์กลาง กว้าง ๖.๐๐ เซนติเมตร ลายกลางเป็นรูปพระดุลพาห
มีรูปจักรและลายนกประกอบอยู่ ที่ขอบของดวงตรามีอักษรบอกนามศาลนั้น ๆ คือ
๑ ตราประจำชาดสำหรับศาลเยาวชนและครอบครัวกลาง
๒ ตราประจำชาดสำหรับศาลเยาวชนและครอบครัวจังหวัดสงขลา
๓ ตราประจำชาดสำหรับศาลเยาวชนและครอบครัวจังหวัดนครราชสีมา
๔ ตราประจำชาดสำหรับศาลเยาวชนและครอบครัวจังหวัดเชียงใหม่
๕ ตราประจำชาดสำหรับศาลเยาวชนและครอบครัวจังหวัดอุบลราชธานี
๖ ตราประจำชาดสำหรับศาลเยาวชนและครอบครัวจังหวัดระยอง
๗
ตราประจำชาดสำหรับศาลเยาวชนและครอบครัวจังหวัดสุราษฎร์ธานี
๘ ตราประจำชาดสำหรับศาลเยาวชนและครอบครัวจังหวัดนครสวรรค์
๙ ตราประจำชาดสำหรับศาลเยาวชนและครอบครัวจังหวัดขอนแก่น
๑๐
ตราประจำชาดสำหรับศาลจังหวัดสมุทรปราการแผนกคดีเยาวชนและครอบครัว
๑๑ ตราประจำชาดสำหรับศาลจังหวัดนนทบุรีแผนกคดีเยาวชนและครอบครัว
ดังปรากฏรูปแบบดวงตราท้ายประกาศนี้

ทั้งนี้ เป็นตราประจำชาดสำหรับศาลเยาวชนและครอบครัว
และแผนกคดีเยาวชนและครอบครัวในศาลดังกล่าว ใช้ราชการตั้งแต่บัดนี้สืบไป


ประกาศ ณ วันที่ ๑๐ กุมภาพันธ์ พ.ศ. ๒๕๓๕
ผู้รับสนองพระบรมราชโองการ
มีชัย ฤชุพันธุ์
รองนายกรัฐมนตรี
[เอกสารแนบท้าย]

๑. ตราประจำชาดสำหรับศาลเยาวชนและครอบครัว
และแผนกคดีเยาวชนและครอบครัว

(ดูข้อมูลจากภาพกฎหมาย)





















ปริญสินีย์/ผู้จัดทำ
๒๘ ตุลาคม ๒๕๕๓

นฤดล/ผู้ตรวจ
๒ ธันวาคม ๒๕๕๓


[๑] ราชกิจจานุเบกษา
เล่ม ๑๐๙/ตอนที่ ๑๒/หน้า ๗/๒๑ กุมภาพันธ์ ๒๕๓๕